## Saabunud on Aspire S24, Aceri uus, täielik ja seni kõige õhem lauaarvuti

**Toimetaja kokkuvõte**

* Silmatorkavateks disainielementideks on üliõhuke 5,97 mm ääristeta kuvar ja šampanjakuldsed toonid, mis annavad seadmele elegantse ja luksusliku ilme.
* Suure jõudluse tagavad uusimad 8. põlvkonna Intel® Core™-i protsessorid ja soovi korra lisatav Intel Optane™-i mälu.   
  Põhja all olev juhtmevaba laadimisala võimaldab laadida Qi funktsiooniga seadmeid.

**BERLIIN, SAKSAMAA (30. august 2017):** täna teatas Acer, et legendaarse Aspire’i lauaarvutite sarja uueks liikmeks on 23,8 tolline [Aspire S24](http://go.acer.com/?id=84787). Üliõhuke Aspire S24 on välja töötatud elegantsust ja Windows 10 kasutamist silmas pidades ning sobib suurepäraselt tänapäevasele tarbijale, kes otsib nii head jõudlust kui ka stiilset kujundust.

See uus täielik lauaarvuti on kõige õhukesem, mis Acer kunagi turule toonud on: küljelt mõõdetuna on selle paksus vaid 5,97 mm. Ääristeta kuvar ning tuhm must ja kuldne värvus muudavad seadme kodus eriti märgatavaks, täiendades funktsionaalsust elegantsiga ja lisades luksusehõngu.

Aspire S24 juures on püütud saavutada disaini ja hea jõudluse kooskõla. Seadme täis-HD IPS[[1]](#endnote-1)-ekraanil on ergas ja selge pilt 178 kraadi ulatuses igast nurgast vaadatuna. Suur ekraan moodustab 90% kogu korpusest, ülimalt kitsas ääris on kõigest 2,7 mm laiune.

**Suurepärane jõudlus ja reageerimisvõime**

Aspire S24 uhiuued 8. põlvkonna Intel® Core™-i protsessorid ning lisana saadaolev Intel Optane™-i mälu võimaldavad seadmega sujuvalt ja hõlpsalt teha nii igapäevaseid toiminguid kui ka nautida tipptasemel meelelahutust. Intel® Dual Band Wireless-AC (802.11ac 2x2 MIMO) tagab juhtmevaba, kiire ja töökindla võrguühenduse ning 2,1 kanaliga basskõlar koos tehnoloogiatega Dolby Audio™ Premium ja Acer TrueHarmony™ loob sügava helielamuse, kus tulevad esile muusika- ja videofailide kõige peenemad helinüansid.

**Vastab tänapäevaelu tingimustele**

Koos Windows 10, Cortana ja Microsoft Edge’iga viib Aspire S24 arvuti funktsionaalsuse uuele tasemele. Juhtmevaba laadimine võimaldab hõlpsalt ja kaableid kasutamata laadida Qi funktsiooniga mobiilsideseadmeid.

Ergonoomiline Aspire S24-880 on välja töötatud selliselt, et kasutaja saaks mugavalt ja vähese vaevaga teha võimalikult palju tööd. –5 kuni 30 kraadises vahemikus kallutatav ekraan, Acer ExaColor™-i täpsed värvid ning tehnoloogiad BluelightShield™ ja Flickerless™ võivad vähendada silmadele mõjuvat väsimust.

Aspire S24-l on kuni 256 GB SSD[[2]](#endnote-2) ja 2 TB HDD mäluruumi, mistõttu on see ideaalne seade mahukate videoprojektide töötlemiseks ja talletamiseks.

**Hinnad ja saadavus**

Põhja-Ameerikas on Acer Aspire S24 saadaval jaanuaris 2018 hinnaga alates 999 dollarit ning Euroopas, Lähis-Idas ja Aafrikas novembris 2017 hinnaga alates 999 eurot.

Täpsed tehnilised andmed, hinnad ja saadavus on regiooniti erinevad. Kui soovite lisateavet selle kohta, missugune on pakutavate toodete kättesaadavus, tehnilised andmed ja hinnad eri turgudel, pöörduge oma lähima Aceri kontori poole veebisaidil [www.acer.com](http://www.acer.com).

Arvutit Aspire S24 esitleti täna IFA-s Saksamaal pressiüritusel next@acer, kus firma teatas hulga uute seadmete ja lahenduste turuletoomisest. Lisateavet leiate lehelt [acer.com/nextatacer](http://www.acer.com/nextatacer).

**Teave Aceri kohta**

Acer asutati 1976. aastal ja praegu on see üks maailma suurematest IKT-ettevõtetest, millel on esindused enam kui 160 riigis. Acer on pööranud oma pilgu tulevikku ning võtnud eesmärgiks luua maailm, kus riistvara, tarkvara ja teenused on omavahel põimunud, et pakkuda uusi võimalusi nii tarbijatele kui ka ettevõtetele. Aceri 7000 ja enam töötajat on pühendunud selliste toodete ja lahenduste uurimisele, väljatöötamisele, turustamisele, müügile ja toetamisele, mille abil kõrvaldada barjäärid inimeste ja tehnoloogia vahel (alates teenustele suunatud tehnoloogiatest kuni asjade Interneti ning mängimise ja virtuaalreaalsuseni). Lisateabe saamiseks külastage.

**Avalikud kontaktid**

Jan Trzupek Tel: +48 730 954 282 E-post: jtrzupek@wec24.pl

© 2017, Acer Inc. Kõik õigused on reserveeritud. Acer ja Aceri logo on ettevõtte Acer Inc. registreeritud kaubamärgid. Muud kaubamärgid, registreeritud kaubamärgid ja/või teenusemärgid, kas viidatud või muul viisil esitatud, kuuluvad nende vastavatele omanikele. Kõiki pakkumisi võidakse ette teatamata või mingite kohustusteta muuta ja kõik pakkumised ei pruugi olla kõigi müügikanalite kaudu saadaval. Loetletud hinnad on tootja soovituslikud jaemüügihinnad ja need võivad regiooniti erineda. Lisandub käibemaks.

1. Kõik selles dokumendis mainitud kaubamärgid ja tootenimed hõlmavad nende vastavate ettevõtete kaubamärke ning neid kasutatakse ainult toodete kirjeldamiseks või tuvastamiseks [↑](#endnote-ref-1)
2. Tehnilised andmed võivad olenevalt mudelist ja regioonist erineda. [↑](#endnote-ref-2)